b'\n_START_ARTICLE_\nOsnovna \xc5\xa1ola Cerkvenjak\n_START_PARAGRAPH_\nOsnovna \xc5\xa1ola Cerkvenjak je osrednja izobra\xc5\xbeevalna ustanova v Ob\xc4\x8dini Cerkvenjak._NEWLINE_Obsega osnovno \xc5\xa1olo, ki od \xc5\xa1olskega leta 2000/01 dalje izvaja program devetletke, leta 1999 je bil v skladu z delitvenim sporazumum osnovni \xc5\xa1oli priklju\xc4\x8den tudi vrtec. Leta 2002 se je priklu\xc4\x8dija osnovna \xc5\xa1ola Vitomarci in postala podru\xc5\xbenica te \xc5\xa1ole s skupnim imenom Osnovna \xc5\xa1ola Cerkvenjak-Vitomarci\n_START_SECTION_\nZgodovina\n_START_PARAGRAPH_\nPrvi u\xc4\x8ditelji v Cerkvenjaku so bili organisti ali cerkovniki, ki so jih \xc5\xbeupniki spodbujali k pou\xc4\x8devanju pisanja in branja. Imenovali so se ludimagistri. Prvi med njimi se omenja Matja\xc5\xa1 Ose\xc5\xa1ek, naslednji ludimagister je bil Andrej Pukl, ki je slu\xc5\xbeboval v Cerkvenjaku v letih 1689 do 1698. V letih 1698 do 1700 se omenja Matej Ose\xc5\xa1ek,nato pa si sledijo \xc5\xa0tefan Divader, Andrej Ro\xc5\xa1ker, Jernej Gonfsee, in znova \xc5\xbee omenjeni Andrej Pukl. Najdlje je to slu\xc5\xbebo opravljal Matija \xc5\xa0ebeder, ki je bil 38 let tako imenovani Schulmeister pri Sv. Antonu._NEWLINE_Po zapiskih cerkvenja\xc5\xa1kih kronistov je bila tukaj\xc5\xa1nja \xc5\xa1ola ustanovljena leta 1722. Prvi u\xc4\x8ditelji so pou\xc4\x8devali v takratni me\xc5\xbenariji ali pa kar v svojih sobah. V \xc4\x8dasih Matije \xc5\xa0ebedra so dobili prvo u\xc4\x8dilnico ki pa je leta 1808 propadla, ker je nih\xc4\x8de ni vzdr\xc5\xbeeval. Prvo \xc5\xa1olsko poslopje so zgradili leta 1813. V zgradbi so bili zraven u\xc4\x8dilnic tudi prostori za u\xc4\x8ditelja.Proti koncu 19. st. je postala \xc5\xa1ola pretesna in so leta 1861 za\xc4\x8deli graditi novo ve\xc4\x8djo \xc5\xa1olo ki sta jo gradila posestnika Jakob Zorko in Franc Satler iz \xc4\x8cagone, zgradba je bila celotno dokon\xc4\x8dana jeseni leta 1866 ko se je v njej za\xc4\x8del pouk.'